als_Latn dik_Latn sag_Latn
Napoli – Juve, Allegri do tre pikë
“Është e vërtetë që ndaj Napolit, Juvja nuk fiton që nga viti 2000 në San Paolo, gjithsesi kësaj radhe i kemi gjërat në rregull për të dalë me tre pikët nga kjo përballje”
Politiko
E Shtunë, 10 Janar 2015 | 22:40
0 Komente.
Trajneri i bardhezinjve Massimiliano Allegri e di se në San Paolo, skuadra e tij nuk do ta ketë të lehtë.
Në më pak se 3 javë nga finalja e Superkupës së Italisë që u zhvillua në Doha, Napoli dhe Juventusi do të përballen sërish, këtë herë për kampionat. Trajneri i bardhezinjve Massimiliano Allegri e di se në San Paolo, skuadra e tij nuk do ta ketë të lehtë, megjithatë 47-vjecari nga Livorno është i bindur kur shprehet se Juventusi aktualisht nuk po kalon një moment të vështirë dhe sipas tij, reagimi i kampionëve të Italisë do të vijë që në sfidën përballë skuadrës së kaltër.
“Nuk ndodhemi në një situatë të vështirë, madje duhet jeni të sigurt që Juventusi momentalisht nuk po has asnjë problem. Ndeshja ndaj Interit ishte pozitive për ne pavarisht se në pjesën e dytë lëshuam disi në lojën tonë. Është e vërtetë që ndaj Napolit, Juvja nuk fiton që nga viti 2000 në San Paolo, gjithsesi kësaj radhe i kemi gjërat në rregull për të dalë me tre pikët nga kjo përballje. Në ndeshjen që u zhvillua në Doha i lejuam shumë hapsira Napolit dhe u ndëshkuam, edhe pse mund ta kishim fituar edhe ne sfidën. Këtë herë do të aplikojmë një futboll të ndryshëm nga ai që zhvilluam në Superkupë ndaj tyre dhe unë kam besim se do ta arrimë të marrim një rezultat pozitiv në këtë ndeshje”.
Optimizmi për një fitore të mundshme është shumë i madh edhe në shtëpinë e Napolit, me trajnerin Rafa Benitez që në konferencën për shtyp në prag të ndeshjes ndaj Juventusit deklaroi se skuadra e tij ka shanse të mira për ti mposhtur bardhezinjtë.
“Cili është ndryshimi mes kësaj sfide dhe asaj që u zhvillua në Doha? Luajmë në San Paolo dhe unë jam i bindur se tifozët tanë do të na ndihmojnë për ta fituar ndeshjen. Nëse i marrim takimet një e nga një në fund të kampionatit mund të kemi shanse të synojmë edhe titullin kampion. Duhet të luajmë me përkushtim pasi nëse e bëjmë dicka të tillë unë kam besim se do ti hapim shumë probleme Juventusit”.
Napoli-Juventus do të luhet këtë të Dielë në orën 20.45 dhe do të transmetohet live në Supersport 2.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn